Tue, 31 Mar 2026 12:17:03 +0200

Michel Couvreur Blossoming Auld Sherried 14 år Single Malt Whisky 70 cl 45% Blossoming Auld Sherried er intet mindre end et mesterværk fra Michel Couvreur! Single malt, Single Cask og efter 14 års lagring på Pedro Ximenez sherryfade (fra 1950’erne!) bliver den aftappet ved 45%. Ufattelig kompleks, med en smuk og ravgylden farve. I duften bliver man bombarderet med noter af sherry, sherry og endnu mere sherry. Herefter kommer der blomster, vanilje, chokolade, krydderier, tørret frugt, hasselnødder, blommer og rosiner. Smagen er lige så kraftfuld og nuancerig, som den er blød og dyb. Sødme og tørhed på samme tid, med uanede mængder af frugt, urter, karamel, chokolade, kanel, tørrede appelsiner og et lækkert fadpræg. Et must-have for enhver, med hang til old school sherry. Couvreurs unikke og usammenlignelige sherrystil, kommer til perfektion i Blossoming Auld Sherried! Michel Couvreur begyndte i 1951 som forhandler af de fineste vine fra Bourgogne, men fra og med 1978 var det whisky, han kastede sit perfektionistiske sind over, og i dag er han en sand legende i whiskyverdenen. Michel Couvreur gik desværre bort i 2013. Virksomheden drives i dag af Couvreurs svigersøn Jean-Arnaud. Michel Couvreur sværger til såkaldt ‘fresh filling’ og lagrer sin whisky på spanske sherryfade. Sherryen tømmes af fadene, lige inden de fyldes med whisky. Så vidt vides er der ingen udover Couvreur, som udøver denne praksis, da den er både dyr og ret omstændig. Couvreur finder selv sine fade, af exceptionel kvalitet, i Jerez, hvorefter de fragtes - med sherry - til Bourgogne. Maltwhiskyen opkøber Couvreur hos destillerierne i Skotland, og kun de absolut bedste fade bliver udvalgt. Efter 3 års lagring i Skotland må spiritussen kaldes whisky, og den fragtes herefter til de gamle fugtige kældre i Bouze-les-Beaune. Michel mente at fresh filling giver en whisky på 4-5 år, karakter som en 30 års whisky, der har lagret på brugte fade. Den lille by i Bourgogne ligger altså helt ideelt; præcis midt mellem den spanske sherry-by Jerez og det skotske højland. Destilleri: Michel Couvreur Alder: 14 år Type: Single Malt Whisky Alc. styrke: 45% Un-chillfiltered Natural Colour 70 cl. En fuldstændig kopi af whisky stilen fra den Victotrianske æra. Sherry blødhed over alle grænser - en drømme whisky.

Pris: 2.159,10 DKK